ફિલ્મની વાર્તા બે ભાઈઓની છે, જેમાં નાના ભાઈની ભૂમિકામાં આકાશ સાગર છે તો મોટા ભાઈના રોલમાં અર્શદ વારસી છે. મોટો ભાઈ વહાલસોયા નાના ભાઈ આકાશનાં તેની ગર્લફ્રેન્ડ તાહિરા કોચર સાથે મૅરેજ કરાવે છે. આ મૅરેજ પછી આકાશ અને તાહિરાની મૅરેજ લાઇફ હૅપિલી પસાર થવાને બદલે થોડા જ સમયમાં તેમની વચ્ચે ઝઘડા શરૂ થઈ જાય છે. આ ઝઘડા અટકાવવા અને મૅરેજ-લાઇફને સુખમય બનાવવા માટે મોટો ભાઈ અર્શદ વારસી અને બન્ને ભાઈઓના ત્રણ મામા પરેશ રાવલ, શક્તિ કપૂર અને ટીનુ આનંદ પણ મહેનતે લાગી જાય છે. જોકે આ મહેનત નવા-નવા અને જુદા-જુદા ગોટાળા ઊભા કરવાનું કામ કરે છે.